
NÁVRH

UZNESENIE VLÁDY SLOVENSKEJ REPUBLIKY

č. ...
z  ......

k návrhu na vydanie súhlasu s postupom pri realizácii stavebnej časti investičného projektu „Rozvoj a modernizácia fakultnej nemocnice s poliklinikou J. A. Reimana Prešov“

	
Číslo materiálu:
	

	Predkladateľ:
	podpredseda vlády a minister obrany



Vláda

A.	schvaľuje

A.1.	návrh na vydanie súhlasu s postupom pri realizácii stavebnej časti investičného projektu „Rozvoj a modernizácia fakultnej nemocnice s poliklinikou J. A. Reimana Prešov“;  

B.	súhlasí
        
B.1.	s prevodom správy majetku štátu podľa bodov C.1. a C.4.,

B.2.	so začatím obstarávania investičného projektu „Rozvoj a modernizácia fakultnej nemocnice s poliklinikou J. A. Reimana Prešov“, a to spôsobom a v rozsahu podľa schváleného návrhu a jeho financovaním z kapitálových výdavkov; 

C.    ukladá

podpredsedovi vlády a ministrovi obrany 

C.1.	zabezpečiť prevod správy majetku štátu k pozemkom a stavbám vo vlastníctve Slovenskej republiky, na ktorých sa má podľa schváleného návrhu realizovať stavebná časť investičného projektu zo správcu, ktorým je Fakultná nemocnica s poliklinikou J. A. Reimana Prešov, IČO: 00610577 na správcu, ktorým bude Ministerstvo obrany Slovenskej republiky,

do 31. mája 2024.

C.2.	zabezpečiť začatie vypracovania projektovej dokumentácie a stavebných prác potrebných na realizáciu samostatne funkčnej bezpečnostnej základni pre výstavbu investičného projektu „Rozvoj a modernizácia fakultnej nemocnice s poliklinikou J. A. Reimana Prešov“,

do 30. júna 2024.

C.3.	zabezpečiť začatie procesu verejného obstarávania na vypracovanie projektovej dokumentácie a zhotoviteľa stavebných prác potrebných na realizáciu ostatných stavebných objektov v rámci investičného projektu „Rozvoj a modernizácia fakultnej nemocnice s poliklinikou J. A. Reimana Prešov“,

do 30. septembra 2024.

podpredsedovi vlády a ministrovi obrany
ministrovi pôdohospodárstva a rozvoja vidieka
generálnemu riaditeľovi Slovenského pozemkového fondu 

C.4.	zabezpečiť prevod správy majetku štátu k pozemkom a stavbám vo vlastníctve Slovenskej republiky, na ktorých sa má podľa schváleného návrhu realizovať stavebná časť investičného projektu zo správcu, ktorým je Slovenský pozemkový fond na správcu, ktorým bude Ministerstvo obrany Slovenskej republiky

do 31. mája 2024.

Vykonajú:	podpredseda vlády a minister obrany
		minister pôdohospodárstva a rozvoja vidieka
		generálny riaditeľ Slovenského pozemkového fondu

